**Mallin nimi:** Kollektiivinen sarjakuva

**Mallin tavoite:** Tavoitteena on lisätä opiskelijaryhmän kiinteyttä ja antaa palautetta ryhmän toiminnasta yleisellä tasolla.

**Mallin toteuttaminen käytännössä:** Tehdään sarjakuvia, joissa on viisi ruutua. Sarjakuvien aiheena on meidän ryhmän päivä opistolla.

Opiskelijat jaetaan viiteen ryhmään ja ryhmille jaetaan viisi A4-kokoista paperiarkkia. Yksi paperiarkki vastaa yhtä sarjakuvan ruutua. Kukin ryhmä tekee yhdessä sarjakuvan ensimmäisen ruudun. Aikaa on käytössä noin 5 minuuttia. Tämän jälkeen ryhmät jättävät kaikki paperit ja kynät paikalle ja vaihtavat myötäpäivää paikkaa. Ryhmät saavat tehdä ruudun nro 2 toisten aloittamaan tarinaan. Kun ollaan valmiita, vaihdetaan jälleen paikkaa. Näin jatketaan, kunnes jokaisessa sarjakuvassa (5 ruutua kussakin) on yksi ruutu kultakin ryhmältä.

Tarinan tilanne tulee käydä selville ensimmäisessä ruudussa ja viimeisessä ruudussa tarinan pitää päättyä. Mielikuvitustaan saa käyttää vapaasti. Oikean- tai vääränlaisia sarjakuvia ei ole olemassa. Jokainen ryhmä esittelee toisilleen sen sarjakuvan, johon on viimeisen ruudun tehnyt.